สัปเหร่อ 2

สัปเหร่อ 2 () เป็นภาพยนตร์ไทยแนวสยองขวัญเหนือธรรมชาติ ตลกดรามา ที่ออกฉายในปี พ.ศ. 2569 และเป็นภาพยนตร์ลำดับที่ 8 ต่อจากเทย ไทบ้านเดอะซีรีส์ โดยมาจากภาคแยกในจักรวาลไทบ้าน เดอะซีรีส์ นำแสดงโดย ภูวศิษฐ์ อนันต์พรสิริ, ณัฐวุฒิ แสนยะบุตร, ธนาดล บัวระบัติ, ธันวาพร นาสมบัติ, บุญเทา กัญญะพิลา, ชาติชาย ชินศรี, นฤพล ใยอิ้ม, อิษยา ฮอสุวรรณ และ คำตัน จินดามล เดิมมีกำหนดฉายวันแรกในวันที่ 6 พฤศจิกายน พ.ศ. 2568  เนื่องจากสถานการณ์ความไม่สงบที่เกิดขึ้นในพื้นที่ชายแดนไทย–กัมพูชา ซึ่งส่งผลต่อการดำเนินงานของทีมผู้สร้างต่อสตูดิโอซึ่งตั้งอยู่ในพื้นที่จังหวัดศรีสะเกษ และใช้ระยะเวลาในการตัดต่อ ก่อนจะเลื่อนวันฉายขยับมาเป็นวันที่ 12 กุมภาพันธ์ พ.ศ. 2569

 เนื้อเรื่อง 
หลังการจากการเสียชีวิตของใบข้าวและสัปเหร่อศักดิ์ หมู่บ้านที่เคยเต็มไปด้วยความตายได้กลับสู่ความเงียบสงบอีกครั้งจนกระทั่งวันหนึ่ง ยายจ่อยถูกฟ้าผ่าจนเสียชีวิตก่อนจะลืมตาฟื้นคืนชีพขึ้นมาอย่างผิดธรรมชาติ การกลับมาของยายจ่อยไม่ใช่ปาฏิหาริย์ แต่คือจุดเริ่มต้นของบางสิ่งที่ไม่ควรถูกปลุกขึ้นมา ธูป ชายหนุ่มผู้ที่ยังไม่สามารถก้าวผ่านความสูญเสียของคนที่รัก โดยเริ่มเชื่อว่ายายจ่อยคือหนทางสู่โลกหลังความตาย โลกที่ต้องยอมแลกทุกอย่างเพื่อเข้าไป แม้ต้องเผชิญกับความจริงที่อาจไม่มีวันกลับมาได้เหมือนเดิม

 นักแสดง 
 บทบาท นักแสดงหลัก  ธูป ภูวศิษฐ์ อนันต์พรสิริ  จาลอด (ลอด) ณัฐวุฒิ แสนยะบุตร  มืด ธนาดล บัวระบัติ  ครูแก้ว ธันวาพร นาสมบัติ  ยายจ่อย บุญเทา กัญญะพิลา  เซียง ชาติชาย ชินศรี เจิด นฤพล ใยอิ้ม  ขวัญชญา จิตรธรรม (ขวัญข้าว) อิษยา ฮอสุวรรณ  ผู้ใหญ่คำตัน คำตัน จินดามล  เฮียป่อง สมชาย สายอุทา เดอะแก๊ง แมน กฤช จันทร์หนองสรวง เดอะแก๊ง แบล็คกี้ อนุชิต สองศรี เดอะแก๊ง วุฒิซ่า วุฒิไกร ดีเสมอ เดอะแก๊ง แหลมสิงห์ กันตพงศ์ งานปัญญา ปริม ชมภูมาตย์ ผ่องสนาม หมอแจ็ค นาราภัทร งดงาม เฮิร์บ ภูวเนตร สีชมพู ตำรวจเพียว สิทธิโชค รัศมี บทบาท นักแสดงรับเชิญ  คนงาน สิริพงศ์ อังคสกุลเกียรติ สัปเหร่อศักดิ์ อัจฉริยะ ศรีทา บิว สงกรานต์ สิทธิ เจ้าของอู่ซ่อมรถ บอย พนมไพร

 การประชาสัมพันธ์ 
ในเดือนพฤศจิกายน พ.ศ. 2567 ธิติ ศรีนวล ได้ประกาศผ่านสื่อสังคมถึงการพัฒนาภาพยนตร์เรื่อง สัปเหร่อ 2 ซึ่งเป็นภาคลำดับถัดไปต่อจาก สัปเหร่อ โดยระบุว่าบทภาพยนตร์ได้ผ่านการนำเสนอแล้ว

ในเดือนพฤษภาคม พ.ศ. 2568 ได้เผยแพร่โปสเตอร์ภาพยนตร์อย่างเป็นทางการ พร้อมข้อความแนวคิดของภาพยนตร์เกี่ยวกับโลกหลังความตาย โดยมีนักแสดงสมทบใหม่จำนวน 2 คน คือ โจอี้ ภูวศิษฐ์ และ อิษยา ฮอสุวรรณ ซึ่งเข้าร่วมแสดงภาพยนตร์ในเรื่องนี้ ต่อมาในเดือนกันยายนปีเดียวกัน ได้ประกาศว่าการถ่ายทำภาพยนตร์ได้เสร็จสิ้นลงและอยู่ระหว่างการตัดต่อ

ในวันที่ 10 มกราคม พ.ศ. 2569 ได้มีการปล่อยทีเซอร์ตัวอย่างของภาพยนตร์อย่างเป็นทางการ ในวันที่ 11 กุมภาพันธ์ พ.ศ. 2569 ก่อนวันออกฉายได้มีการเปิดตัวภาพยนตร์ และมีการจัดงานกาลาพรีเมียร์ ณ สยามพารากอน ชั้น 5

 กระแสตอบรับ 
 บ็อกซ์ออฟฟิศ 
ภาพยนตร์ทำเงินเปิดตัววันแรกในเขตกรุงเทพมหานคร, ปริมณฑล และเชียงใหม่ 5.01 ล้านบาท และทั่วประเทศ 16 ล้านบาท หลังจากเข้าฉายสี่วันสุดสัปดาห์แรก ทำเงินในเขตกรุงเทพมหานคร, ปริมณฑล และเชียงใหม่ รวม 29.85 ล้านบาท และทำเงินทั่วประเทศรวม 110.45 ล้านบาท กลายเป็นภาพยนตร์ไทยทำเงินรวมทั่วประเทศทะลุ 100 ล้านบาทเรื่องแรกของปี พ.ศ. 2569 สิ้นสุดสัปดาห์ที่สอง ทำเงินในเขตกรุงเทพมหานคร, ปริมณฑล และเชียงใหม่ รวม 61.54 ล้านบาท และทำเงินทั่วประเทศรวม 230.81 ล้านบาท

 เพลงประกอบภาพยนตร์ 

 อ้างอิง 

 แหล่งข้อมูลอื่น 



หมวดหมู่:ภาพยนตร์ไทยที่ออกฉายในปี พ.ศ. 2569
หมวดหมู่:ภาพยนตร์ที่มีฉากในจังหวัดศรีสะเกษ
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ที่กำกับโดย ธิติ ศรีนวล
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ทำรายได้เกิน 100 ล้านบาท
หมวดหมู่:ภาพยนตร์ภาคต่อไทย
หมวดหมู่:ภาพยนตร์สยองขวัญเหนือธรรมชาติไทย